Solskjær studerte van Bastens supermål på video
- Jeg vet ikke hvor mange ganger jeg sett mange av målene hans. Han hadde stor innflytelse på meg, og jeg brukte å se ham på VHS. Filmen ble ganske slitt etter hvert, sier Solskjær og smiler på pressekonferansen før morgendagens møte med Heerenveen. 39-åringen virker som alltid avslappet i forkant av den første av to kamper mot nederlenderne. I morgen kveld får han hilse på idolet fra guttedagene - som da er manager for motstanderen. - Det blir artig å møte ham. Han var en av dem jeg så mest opp til som fotballspiller. Han er en av de beste avslutterne som har spilt fotball. Jeg studerte ham nøye, sier Solskjær.Magne Hoseths straffebom i Basel knuste Moldes Champions League-drøm. På spørsmål fra VG Nett om Heerenveen blir en tøffere motstander, svarer Solskjær følgende: - De spiller mer typisk nederlandsk, det er lettere å se et spillemønster. Basel var veldig uortodokse. Heerenveen er mye mer 4-3-3 med vinger. Det er to vidt forskjellige lag. Basel hadde mer rutine, det er et ungt lag vi møter i morgen. De har mye energi, løpsstyrke og teknikk. Individuelle ferdigheter kan bli avgjørende, sier Solskjær til VG Nett. Til Europaliga-oppgjøret er Pape Paté Diouf etter at låneovergangen fra FC København gikk i orden. Spissen kommer til å være i troppen mot Heerenveen.Solskjær er sikker på at Molde er godt nok forberedt til å få et godt resultat mot Van Bastens menn. - Vi har sett dem video, og vi har hatt folk som har sett dem live. Det et er godt lag med gode individuelle spillere. - Heerenveen er favoritter over to kamper siden de har mer erfaring i Europa enn oss. Vi har en god sjanse hvis vi presterer opp mot vårt beste, sier Solskjær.
Ole Gunnar Solskjær (39) brukte Marco Van Basten (47) som inspirasjon i ungdommen.